**Ministru kabineta rīkojuma projekta „Par Latvijas Universitātes aģentūras - zinātniskā institūta „Latvijas Universitātes Cietvielu fizikas institūts” pārveidi” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekta „Par Latvijas Universitātes aģentūras - zinātniskā institūta „Latvijas Universitātes Cietvielu fizikas institūts” pārveidi” (turpmāk – rīkojums) sagatavotspamatojoties uz Zinātniskās darbības likuma (turpmāk – Likums) pārejas noteikumu 19. punktu, kurā noteikts, ka lēmumu par valsts dibinātas universitātes zinātniskā institūta pārveidošanu par valsts dibinātas universitātes zinātnisko institūtu- atvasinātu publisko personu – apstiprina Ministru kabinets, vadoties pēc valsts dibinātas universitātes senāta ieteikuma, un Likuma 21.5 panta pirmo daļu, kurā noteikts, ka lēmumu par valsts dibinātas universitātes zinātniskā institūta- atvasinātas publiskas personas – dibināšanu vai likvidēšanu pieņem šīs universitātes senāts. Ar Latvijas Universitātes 2013.gada 20.maija Senāta lēmumu Nr.323 „Par LU aģentūras – zinātniskā institūta „LU Cietvielu fizikas institūts” statusa maiņu” (turpmāk – LU lēmums) atbalsta Latvijas Universitātes aģentūras – zinātniskā institūta „Latvijas Universitātes Cietvielu fizikas institūts”” (turpmāk – aģentūra) reorganizāciju par Latvijas Universitātes atvasinātu publisku personu „Latvijas Universitātes Cietvielu fizikas institūts” (turpmāk – institūts). LU Lēmums ir anotācijas pielikums (datne:IZManotp\_260713\_LUlemums) |
| 2. | Pašreizējā situācija un problēmas | Latvijas Universitātes Cietvielu fizikas institūts ir dibināts 1978.gadā. No 1986.gada Institūts ir juridiski patstāvīga iestāde (bezpeļņas organizācija) pie universitātes. No 2006.gada 12.aprīļa Latvijas Universitātes Cietvielu fizikas institūts tika pārveidots par Latvijas Universitātes aģentūru „ Latvijas Universitātes Cietvielu fizikas institūts”. Latvijas Universitātes Cietvielu fizikas institūts ir Latvijas Universitātes pārraudzībā esoša pastarpināta pārvaldes iestāde un darbojas saskaņā ar Zinātniskās darbības likumu un Publisko aģentūru likumu. Latvijas Universitātes aģentūra „Latvijas Universitātes Cietvielu fizikas institūts” ir reģistrēta 08.06.2006. Latvijas Zinātnisko institūciju reģistrā (apliecības Nr. 351016).Rīkojums ir nepieciešams, lai uzlabotu Latvijas Universitātes Cietvielu fizikas institūts juridisko patstāvību, veicinātu tā zinātniskās darbības attīstību, atvieglotu zinātniskā institūta pārvaldi un finanšu līdzekļu piesaisti. Šobrīd aģentūrai nav juridiskās personas statusa, kas ierobežo tās konkurētspēju dažādu starptautisku un Latvijas projektu, valsts programmu un līgumattiecību īstenošanā un uzņemto saistību izpildei nepieciešamo finanšu līdzekļu piesaistē. Piemēram, Eiropas Sociālo fondu projektu noteikumi nosaka projektā iesaistīto izpildītāju daļēju priekšfinansējumu projekta izpildei, kuru aģentūra patstāvīgi nespēj nodrošināt sava statusa dēļ (esot pastarpināta pārvaldes iestāde). Projektu īstenošanai nepieciešamo priekšfinansējumu varētu iegūt ņemot aizņēmumu Valsts kasē, ko šobrīd nav iespējams izdarīt normatīvā regulējuma un aģentūras statusa dēļ. Tāpat aģentūrai kā pastarpinātai pārvaldes iestādei pastāv arī citi ierobežojumi, piemēram, tās nav tiesīgas dibināt kapitālsabiedrības, būt par dibinātāju biedrībās un nodibinājumos, nav tiesīgas galvot par saistībām un ņemt aizņēmumus. Pārveidojot aģentūru par atvasinātu publisku personu minētās problēmas tiks atrisinātas, t.sk., institūts varēs saņemt tā darbības nodrošināšanai nepieciešamos aizdevumus.  |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Rīkojuma mērķis ir pārveidot aģentūru par Latvijas Universitātes dibinātu atvasinātu publisku personu - „Latvijas Universitātes Cietvielu fizikas institūts”, iegūstot juridiskās personas statusu, ka rezultātā Latvijas Universitātes Cietvielu fizikas institūts varēs:1) galvot par saistībām un saņemt aizdevumu no Valsts Kases un komercbankām Eiropas Sociālo un Reģionālās attīstības fondu, starptautisko projektu un citu projektu līdzfinansēšanai, realizēšanai un saistību izpildei,2) piedalīties starptautiskajos projektos, kurus var pieteikt zinātniskās institūcijas ar juridiskas personas statusu,3) dibināt kapitālsabiedrības, būt par dibinātāju biedrībās un nodibinājumos,4) ņemt dalību un veikt saimniecisko darbību Kompetences centros; 5) piedalīties Latvijas projektu, valsts programmu un līgumattiecību īstenošanā.Ar juridiskās personas statusa iegūšanu Latvijas Universitātes Cietvielu fizikas institūtam būs iespēja realizēt savas tiesības dalībai ERAF infrastruktūras projektos (2. un 3.kārtā), veicot sadarbību ar komersantiem Kopumā būs uzlabota Latvijas Universitātes Cietvielu fizikas institūtam juridiskā patstāvība, veicināta tā zinātniskās darbības attīstība piedaloties un iesaistoties dažādos starptautiskos un vietējos projektos, dalības tiesības projektos ar komersantiem un saimnieciskā darbība, atvieglota zinātniskā institūta pārvalde un finanšu līdzekļu piesaiste. |
| 5. | Projekta izstrādē iesaistītās institūcijas | Izglītības un zinātnes ministrija, Latvijas Universitāte un Latvijas Universitātes Cietvielu fizikas institūts. |
| 6. | Iemesli, kādēļ netika nodrošināta sabiedrības līdzdalība | Rīkojuma specifika neparedz nepieciešamību līdzdarboties ar sabiedrību, kā arī nav nepieciešama rīkojuma publiska apspriešana, jo rīkojumā nav ietvertas normas, kas tieši skartu sabiedrības intereses. |
| 7. | Cita informācija | Aģentūra netiek reorganizēta saskaņā ar Valsts pārvaldes iekārtas likuma 15.pantu, līdz ar to tā tiek pārveidota saskaņā ar Zinātniskās darbības likuma pārejas noteikumu 19.punktu un likuma 21.5 panta pirmo daļu. Pārveides rezultātā beidz pastāvēt Latvijas Universitātes aģentūra „Latvijas Universitātes Cietvielu fizikas institūts” kā pastarpinātā valsts pārvaldes iestāde.Rīkojums stājas spēkā ar tā apstiprināšanu Ministru kabinetā. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa |  Aģentūras un Latvijas Universitātes 203 nodarbinātie.  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Studējošie. |
| 3. | Tiesiskā regulējuma finansiālā ietekme | Aģentūras un Latvijas Universitātes darbinieki un studējošie. |
| 4. | Tiesiskā regulējuma nefinansiālā ietekme | Institūtu pārveidojot no aģentūras uz atvasinātu publisku personu, tam būs iespēja izmantot likumiskās tiesības, kas piekrīt juridiskai personai. |
| 5. | Administratīvās procedūras raksturojums | Ar rīkojumu administratīvā procedūra netiek mainīta.  |
| 6. | Administratīvo izmaksu monetārs novērtējums | Rīkojuma projekts šo jomu neskar.  |
| 7. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2013. gads** | Turpmākie trīs gadi (tūkst. latu) |
| **2014.** | **2015.** | **2016.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 390087 | Nav | 0 | 0 | 0 |
| 1.2. valsts speciālais budžets | projekts šo jomu neskar | projekts šo jomu neskar | projekts šo jomu neskar | projekts šo jomu neskar | projekts šo jomu neskar |
| 1.3. pašvaldību budžets | projekts šo jomu neskar | projekts šo jomu neskar | projekts šo jomu neskar | projekts šo jomu neskar | projekts šo jomu neskar |
| 2. Budžeta izdevumi: | 390087 | Nav | 0 | 0 | 0 |
| 2.1. valsts pamatbudžets | 390087 | Nav | 0 | 0 | 0 |
| 2.2. valsts speciālais budžets | N projekts šo jomu neskar | projekts šo jomu neskar | projekts šo jomu neskar | projekts šo jomu neskar | projekts šo jomu neskar |
| 2.3. pašvaldību budžets  | projekts šo jomu neskar | projekts šo jomu neskar | projekts šo jomu neskar | projekts šo jomu neskar | projekts šo jomu neskar |
| 3. Finansiālā ietekme: |  |  |  |  |  |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | projekts šo jomu neskar | projekts šo jomu neskar | projekts šo jomu neskar | projekts šo jomu neskar | projekts šo jomu neskar |
| 3.3. pašvaldību budžets  | projekts šo jomu neskar | projekts šo jomu neskar | projekts šo jomu neskar | projekts šo jomu neskar | projekts šo jomu neskar |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | projekts šo jomu neskar | projekts šo jomu neskar | projekts šo jomu neskar |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | projekts šo jomu neskar | projekts šo jomu neskar | projekts šo jomu neskar | projekts šo jomu neskar |
| Projekts šo jomu neskar | projekts šo jomu neskar | projekts šo jomu neskar | projekts šo jomu neskar | projekts šo jomu neskar |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Vienlaikus ar projektu izskata MK noteikumu projektu „Par Latvijas Universitātes zinātniskā institūta „Latvijas Universitātes Cietvielu fizikas institūts” nolikuma apstiprināšanu” |
| 2. | Cita informācija | Nav |
|  |  |  |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Latvijas Universitāte un Latvijas Universitātes Cietvielu fizikas institūts. |
| 2. | Projekta izpildes ietekme uz pārvaldes funkcijām  | Latvijas Universitātes funkcijas un uzdevumi netiek paplašināti. Ar rīkojumu beidz pastāvēt Latvijas Universitātes pastarpināta pārvaldes iestāde – aģentūra un izveidota pārraudzības institūcija – atvasināta publiska persona „Latvijas Universitātes Cietvielu fizikas institūts”, kura pārņems aģentūras funkcijas un uzdevumus. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Ir ietekme uz pārvaldes institucionālo struktūru. Tiek izveidota jauna juridiska persona – universitātes atvasināta publiska persona " Latvijas Universitātes Cietvielu fizikas institūts” |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Ir ietekme uz pārvaldes institucionālo struktūru. Beidz pastāvēt universitātes dibināta aģentūra, t.i., beidz pastāvēt pastarpināta valsts pārvades iestāde. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav |

Anotācijas V un VI sadaļa –rīkojums šīs jomas neskar.

##### Izglītības un zinātnes ministrs V. Dombrovskis

Vizē:

Valsts sekretāre S.Liepiņa

31.07.2013 16:45

1351

Depkovska, 67047772

anita.depkovska@izm.gov.lv